text: Indbygget sæbe-holder fik tredjeplads
  06 februar 2014 kl. 19.36
  En sæbe-holder, der er indbygget i vandhanen, gav eleverne fra IBC Kolding en flot tredjeplads til den Nationale Entreprenørskabsmesse torsdag i Odense.
  560 elever fra ungdomsuddannelser i hele landet deltog i konkurrencen i Odense. De unge dystede bl.a. i produktudvikling, markedsføring og økonomi.
  Fire elever fra IBC Kolding fik en tredjeplads i konkurrencen Bizz Mart for deres idé C-drop. En idé, der var tiltænkt især hospitaler og lignende steder.
  - Det er lidt overvældende og overraskende. Det er helt kart et klap på skulderen og et skub i den rigtige retning, lød det fra C-drop gruppen efter de fik prisen.
  90 erhvervsfolk havde hevet end dag ud af kalenderen for at bedømme de unges idéer og give god råd.
  - Det er den højeste kvalitet jeg har set på en iværksættermesse nogensinde. De unge har en passion og en entusiasme, som er helt fantastisk, siger Henrik Ørum Nissen fra Iværksætteriet, der var en af dommerne.
  